Blue Marine Resort & SPA i Agios Nikolaos | Book online nu!
Blue Marine Resort & Spa er et dejligt 5-stjernet All Inclusive hotel, som henvender sig både til enlige, par og børnefamilier. Her har du en fantastisk udsigt over havet, og både du og din familie kan hygge jer i poolen, på stranden eller deltage i nogle af de mange aktiviteter og underholdning, som finder sted i dagens løb.
Hvis du trænger til en afslappende badeferie med høj standard i rolige omgivelser på det skønne Kreta, så er Blue Marine Resort et godt bud. Børnene kan hygge sig i børnepoolen, i børneklubben, på legepladsen eller på den dejlige sandstrand, som ligger lige på den modsatte side af kystvejen. Opholdet inkluderer All Inclusive, så du skal heller ikke tænke på indkøb eller på at finde en restaurant, for det er klaret på forhånd.
Hotellet har også en a la carte-restaurant, hvis du trænger til lidt afveksling, og ellers ligger den livlige Agios Nikolaos med et stort udvalg af restauranter blot en kort køretur fra stedet. Du kan hygge dig i poolen eller lade dig forkæle i Spa- og wellnesscentret, spille tennis og beachvolley eller deltage i nogle af de mange aktiviteter, bl.a. yoga, vandgymnastik og vandsport. Der er flere former for aftenunderholdning, og der er også et diskotek, hvis du trænger til at få rørt benene.
Hotellet ligger isoleret i rolige omgivelser, men da det er et stort sted med en del aktiviteter og lejlighedsvis underholdning, skal du være indstillet på, at støj kan forekomme, også fra kystvejen, som passerer hotellet. Området er kuperet med niveauforskelle, så vi kan ikke anbefale stedet til dårligt gående.
Læs mere om Blue Marine Resort & SPA
Hotellet har 202 pænt og forholdsvis enkelt indrettede værelser og suiter i forskellige størrelser og kategorier. Alle har som minimum balkon eller terrasse, aircondition, satellit TV, værdiboks, wi-fi, minibar, kaffe og tefaciliteter samt badeværelse med toilet, bruser eller badekar og hårtørrer. Mange har også hel eller delvis havudsigt.
Her kan du se nogle af de faciliteter (kan være mod tillæg på stedet), som du kan benytte på Blue Marine Resort & SPA
72100 Agios Nikolaos, Grækenland